MTI2018.11.08. 15:42
A Sotheby's aukciósház előzetes becslései szerint akár 18 millió dollárért, azaz nagyjából ötmilliárd forintért is elkelhet egy novemberi New York-i aukciójukon Edward Hopper amerikai festő egyik, önéletrajzi ihletésű alkotása, a Két komédiás. Az aukciósház szerdán jelentette be, hogy november 16-ai árverés egyik fénypontja Hopper 1966-ban készült festménye lesz. A Két komédiás a művész pályafutásának csúcsán születettA festményen önmagát és feleségét, Josephine Niviont egy színpadon ábrázolja, amint egymás kezét fogva meghajolnak, mielőtt sarkon fordulnának és eltűnnének az ismeretlenben.
Before Edward Hopper’s autobiographical ‘Two Comedians’ comes to our American Art Auction on 16 November in #NYC, learn 21 interesting facts about the artist below https://t.co/XPBetqP2rSpic.twitter.com/jUw9PB5nba
&mdash; Sotheby's (@Sothebys) 2018. november 7.
Hopper, a 20. század egyik legjelentősebb amerikai festője, gyakran festette meg feleségét, akit múzsájának is tartott, de általában névtelen szereplője volt figuratív képeinek. A Két komédiás című kép azonban kézfogásukkal közeli kapcsolatukra utal, és arra, hogy milyen fontos szerepet töltött be az asszony Hopper életében és pályafutásában. A környezet egyúttal azt is elárulja, milyen nagy jelentősége volt a festő munkásságára a színháznak. A festmény története szintén érdekes: 1972-ben Frank és Barbara Sinatra vásárolta meg, és 1995-ig a gyűjteményükben szerepelt, míg jelenlegi, magát megnevezni nem kívánó tulajdonosához nem került. A Sotheby's amerikai festményeket felvonultató árverésén Hopper alkotása mellett Norman Rockwell, Grant Wood, Georgia O'Keeffe, Horace Pippin és Robert Henri munkáira is lehet majd licitálni.
1945Hamarosan elárasztják Európát az egzotikus betegségek
1689Már 1 millió 150 ezren támogatják aláírásukkal Orbán Viktor hétpontos programját a bevándorlás megállítására
775Notre-Dame-tűz: nincsenek véletlenek
511Hihetetlen akciót jelentett be a Skoda, ez lehet az új magyar népautó
283Orbán Viktor megérkezett Kazahsztánba
166Egyre aggasztóbb a nyugat-európai keresztényellenesség
127Folytatódik az ellenzéki káosz Budapesten: önállóan indulnak a Liberálisok
Edward Hopperárverésfestmény